Jan Boland Coetzee

Johannes Hermanus Hugo "Jan Boland" Coetzee (20 Januarie 1945 – 12 September 2025)  was 'n Suid-Afrikaanse rugbyspeler en wynmaker.  Hy was 'n wynboer en wynmaker op sy plaas Vriesenhof in die Stellenboschstreek. 

 Rugbyloopbaan 
Coetzee het in 1963 by die Universiteit Stellenbosch ingeskryf vir 'n graad in Wynkunde en begin rugby speel vir die universiteit se o/18-span, waarvan hy ook die kaptein was. Hy het aangehou om vir die Maties-rugbyklub te speel en was ook gereeld hul kaptein tot in 1979. Coetzee het sy provinsiale debuut vir die Westelike Provinsie in 1967 gemaak en in 127 wedstryde gespeel en 37 drieë vir dié unie gedruk. 

Coetzee het sy toetsdebuut vir die Springbokke in die eerste toets teen die Britse en Ierse Leeus op Nuweland in Kaapstad gemaak. Hy is ná die eerste toets uit die span verwyder en sy tweede toets vir die Springbokke was as plaasvervanger vir Moaner van Heerden in die tweede helfte van die tweede toets teen Frankryk in 1975. Coetzee het toe in al vier toetse in die 1976-reeks teen die All Blacks gespeel. 

 Toetsgeskiedenis 
 No.  Opponent  Uitslag (RSA 1ste)  Posisie  Drieë  Datum  Stadion 1.    3–12  Flank   8 Junie 1974  Nuweland, Kaapstad 2.    33–18  Plaasvervanger   28 Junie 1975  Loftus Versfeld, Pretoria 3.    16–7  Flank   24 Julie 1976  Kings Park, Durban 4.    9–15  Flank   14 Augustus 1976  Vrystaatstadion, Bloemfontein 5.    15–10  Flank   4 September 1976  Nuweland, Kaapstad 6.    15–14  Flank   18 September 1976  Ellispark, Johannesburg

 Verwysings 

Kategorie:Springbokrugbyspelers
Kategorie:Geboortes in 1945
Kategorie:Sterftes in 2025